Sibirinis bijūnas

Sibirinis bijūnas (Paeonia anomala) – bijūninių (Paeoniaceae) šeimai priklausanti augalų rūšis. Paplitusi regione tarp Uralo, Pamyro, Tianšanio kalnų bei Gobio dykumos.

Augalas daugiametis, žolinis, 60-100 cm aukščio. Šaknis stora, šakota, skleidžianti specifinį kvapą ir turinti saldų skonį. Stiebas status, plikas, nešakotas, vienažiedis. Lapai iki 30 cm ilgio, dukart trilapiai, lapeliai smulkiai skaldyti. Žydi gegužės-birželio mėnesiais stambiais, penkialapiais, raudonais žiedais. 3-5 sudėtiniai, stambūs vaisiai subręsta rugpjūčio pabaigoje-rugsėjo pradžioje. Sėklos stambios, juodos, elipsiškos.

Auga retuose spygliuočių, mišriuosiuose miškuose, soduose.

Augalas nuodingas. Jo dalys, ypač šaknis nuo seno vartojamos kinų liaudies medicinoje. Vartojamas kaip priešvėžinis preparatas, taip pat skrandžio ligų, podagros, reumato, nemigos gydymui.

Kategorija:Bijūniniai
Kategorija:Vaistiniai augalai